Diari Oficial de la Generalitat Valenciana


Sumari del DOGV 7419, del 09-12-2014 (2014/11807)

RESOLUCIÓ de 28 de novembre de 2014, de la directora general de Cultura, de concessió d'ajudes per a foment i suport d'activitats de promoció cultural i/o artística, museus i col·leccions museogràfiques i per a la participació en fires d'art d'acord amb l'Orde 71/2014, de 26 d'agost.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7419

Data del DOGV
:   09-12-2014

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2014/11009


Data del document
:   28-11-2014

Organisme emissor
:   Conselleria d'Educació, Cultura i Esport

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ de 28 de novembre de 2014, de la directora general de Cultura, de concessió d'ajudes per a foment i suport d'activitats de promoció cultural i/o artística, museus i col·leccions museogràfiques i per a la participació en fires d'art d'acord amb l'Orde 71/2014, de 26 d'agost. [2014/11850]  
Per Orde 71/2014, de 26 d'agost, de la Conselleria d'Educació, Cultura i Esport, es van convocar ajudes per a foment i suport d'activitats de promoció cultural i/o artística, museus i col·leccions museogràfiques i per a la participació en fires d'art i les bases per a la seua concessió (DOCV 73501, 28.08.2014).  
L'objecte d'estes ajudes és el suport i el foment d'activitats culturals i artístiques promogudes per associacions i entitats sense ànim de lucre i empreses privades i professionals autònoms; museus i col·leccions museogràfiques i per a la participació en fires d'art, des de l'1 de maig de 2013 fins al 15 de juny de 2014, en l'àmbit competencial de la Generalitat Valenciana. L'Orde establix l'import màxim global de les ajudes a concedir en 300.000 ?, que es finançaran amb càrrec als crèdits del capítol IV, «Gastos corrents», línia T6418000, del programa 453.40, Arts Plàstiques i Escèniques, del pressupost de la Generalitat per a l'any 2014.  
Finalitzat el terme de presentació de sol·licituds i d'esmena de deficiències, es va constituir la comissió tècnica d'avaluació, i a la vista del seu informe, el Servici de Coordinació d'Entitats Culturals, d'acord amb la base deu, apartat sis, de la mencionada orde, ha elevat a esta direcció general la proposta corresponent, basant-me en la qual resolc:  
  
  
Primer  
Concedir, de conformitat amb les bases de la convocatòria, les ajudes econòmiques, en concepte de transferències corrents, a les associacions sense ànim de lucre, empreses privades i professionals autònoms, museus i col·leccions museogràfiques i galeries d'art, que apareixen detallades en l'annex I, per la quantia que s'hi determina.  
  
L'import global concedit per a estes ajudes ascendix a 238.929,53 ?, dels quals 32.571,55 - corresponen a la modalitat A, «Ajudes a associacions i fundacions privades sense ànim de lucre»; 6.545,50 ?, a la modalitat B, «Ajudes a empreses privades i professionals autònoms»; 159.939,98 ?, a la modalitat C, «Ajudes a museus i col·leccions museogràfiques permanents» (en aplicació de la base quarta, apartat segon de l'orde de convocatòria), i 39.872,50 ?, a la modalitat D, «Ajudes a galeries d'art».  
  
Segon  
Desestimar les sol·licituds que es detallen en l'annex II i pels motius que s'hi indiquen.  
  
Tercer  
Donar publicitat a les subvencions concedides en compliment de l'article 18.1 de la Llei 38/2003, de 17 de novembre, General de Subvencions.  
  
Quart  
Les ajudes a galeries d'art i empreses privades i professionals autònoms, concedides per mitjà d'esta orde, estan acollides al règim de minimis establit en el Reglament (CE) núm. 1407/2013, de 18 de desembre, de la Comissió, de 15 de desembre de 2006 (DOUE L 352/1 de 24.12.2013), relatiu a l'aplicació dels articles 107 i 108 del TFUE a les ajudes de minimis.  
  
Quint  
L'incompliment dels fins de la subvenció i els supòsits previstos en la base onze donaran lloc a la revocació de la resolució, i el seu reintegrament serà exigible en cas de no ser efectuat voluntàriament pel beneficiari i sense perjuí de les altres responsabilitats a què done lloc este incompliment.  
D'acord amb el que disposen els articles 107, 116 i 117 de la Llei 30/1992, de Règim Jurídic de les Administracions Públiques i del Procediment Administratiu Comú, i 10, 17, i 46 de la Llei 29/1998, reguladora de la jurisdicció contenciosa administrativa, contra el present acte, que posa fi a la via administrativa, es podrà recórrer potestativament en reposició o bé es podrà plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant de l'òrgan que ha dictat l'acte en el termini d'un mes a comptar de l'endemà de la notificació.  
b) El recurs contenciós administratiu haurà de presentar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la notificació.  
  
València, 28 de novembre de 2014.- La directora general de Cultura: Marta Alonso Rodríguez.